कंपनी अब स्टूडियो और प्राइम वीडियो डिवीजन के 100 एम्प्लॉइज को ​​​​​​​निकालेगी
Amazon Job Cuts News Update;  ई-कॉमर्स कंपनी अमेजन एक बार फिर छंटनी करने जा रही है। कंपनी अब अपने अमेजन स्टूडियो और प्राइम वीडियो डिवीजन के लगभग 7,000 की वर्कफोर्स
ई-कॉमर्स कंपनी अमेजन एक बार फिर छंटनी करने जा रही है। कंपनी अब अपने अमेजन स्टूडियो और प्राइम वीडियो डिवीजन के लगभग 7,000 की वर्कफोर्स में से करीब 100 एम्प्लॉइज को नौकरी से निकालेगी। अमेजन से जुड़े सूत्रों ने इस बात की जानकारी दी है।
सूत्रों के मुताबिक, अमेजन अपने बिजनेस को स्ट्रीमलाइन यानी री-सेट करने के लिए छंटनी कर रही है। कंपनी ने चैलेंजिंग इकोनॉमिक कंडीशन के बीच कॉस्ट कटिंग करने के लिए यह फैसला लिया है। हाल ही में ड्रॉप बॉक्स (16%), लिफ्ट (26%) और क्लब हाउस (50%) जैसी कंपनियों ने भी छंटनी की है।
कंपनी की फिल्म और TV प्रोडक्शन आर्म है अमेजन स्टूडियो
अमेजन स्टूडियो कल्वर सिटी में बेस्ड कंपनी की फिल्म और TV प्रोडक्शन आर्म है। यह कंपनी की स्ट्रीमिंग सर्विसेज प्राइम वीडियो को ऑपरेट करती है। पिछले साल कंपनी ने 8.5 बिलियन डॉलर में MGM स्टूडियोज को खरीदने के साथ अपने एंटरटेनमेंट बिजनेस का विस्तार किया है।
मार्च में 9,000 एम्प्लॉइज को निकालने की अनाउंसमेंट की थी
पिछले महीने मार्च में कंपनी ने सेकंड राउंड की छंटनी में 9,000 एम्प्लॉइज को नौकरी से निकालने की अनाउंसमेंट की थी। तब अमेजन के CEO एंडी जेसी ने कहा था कि कंपनी में ज्यादातर नौकरी में कटौती AWS (अमेजन वेब सर्विसेज), पीपल एक्सपीरियंस एंड टेक्नोलॉजी (PXT), एडवरटाइजिंग और ट्विच जैसे डिपार्टमेंट्स में होगी।
जेसी ने कहा था कि यह बहुत मुश्किल फैसला है, लेकिन कंपनी की लॉन्ग-टर्म सक्सेस के लिए यह जरूरी था। एंडी जेसी ने कहा कि अमेजन कुछ स्ट्रेटेजिक एरियाज में हायरिंग भी करेगी।
जनवरी में 18 हजार एम्प्लॉइज की छंटनी की अनाउंसमेंट की थी
वहीं जनवरी में अमेजन ने पहले राउंड की छंटनी में अपनी टोटल वर्कफोर्स में से 18 हजार एम्प्लॉइज को निकालने की अनाउंसमेंट की थी। तब एंडी जेसी ने बताया था कि ज्यादातर छंटनी अमेजन स्टोर्स और पीएक्सटी डिपार्टमेंट्स से होगी।
इससे पहले नवंबर 2022 में एंडी जेसी ने कहा था कि कंपनी 2023 तक एम्प्लॉइज को निकालना जारी रखेगी। तब कंपनी ने कहा था कि वो डिवाइसेस, बुक्स बिजनेस और पीएक्सटी से कर्मचारियों को निकाल रही है।
कई बड़ी टेक और एंटरटेनमेंट कंपनियों ने की है छंटनी
पिछले कुछ महीनों में अमेजन के अलावा कई बड़ी टेक और एंटरटेनमेंट कंपनियों ने भी कॉस्ट कटिंग के चलते छंटनी की हैं। जिनमें मेटा, गूगल, वॉल्ट डिज्नी जैसी कई बड़ी कंपनियों के नाम भी शामिल हैं।